TEGH ดีด 3% เก็งรายได้ปีนี้โต 10%-ยีลด์สูง 5% โบรกเคาะเป้า 6.2 บ.
TEGH เด้งกลับ 3% ลุ้นรายได้ปีนี้โต 10% รับขยายกำลังผลิตเพิ่ม ขยายฐานลูกค้า โบรกแนะนำราคาเป้าหมาย 6.2 บ.
TEGH เด้งกลับ 3% ลุ้นรายได้ปีนี้โต 10% รับขยายกำลังผลิตเพิ่ม ขยายฐานลูกค้า โบรกแนะนำราคาเป้าหมาย 6.2 บ.
7 ก.พ. 2566

ผู้สื่อข่าวรายงานว่า วันนี้ (7 ก.พ.66) ราคาหุ้น บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH ณ เวลา 11:21 น. อยู่ที่ระดับ 5.80 บาท บวก 0.15 บาท หรือ 2.65% สูงสุดที่ระดับ 5.90 บาท ต่ำสุดที่ระดับ 5.70 บาท ด้วยมูลค่าการซื้อขาย 58.13 ล้านบาท

โดยก่อนหน้านี้นางสาวสินีนุช โกกนุทาภรณ์ กรรมการผู้จัดการ TEGH เปิดเผยว่า แผนธุรกิจในปี 66 บริษัทฯ ตั้งเป้ารายได้เติบโตมากกว่า 10% จากปีก่อน โดยแผนธุรกิจผลิตและจำหน่ายยางธรรมชาติปี 66 บริษัทฯ มีแผนเพิ่มกำลังการผลิตยางแท่งอีก 130,000 ตัน/ปี จากปัจจุบันที่มีกำลังการผลิต 320,000 ตัน/ปี คาดว่าจะ COD ได้ในปี 67 นอกจากนี้มีแผนขยายฐานลูกค้ากลุ่มยางแท่งไปยังตลาดอินเดียและจีนมากขึ้น
บล.กสิกรไทย ระบุว่า คาด TEGH จะมีกำไรปกติไตรมาส 4/65 อยู่ที่ 155 ล้านบาท เพิ่มขึ้น 21.4% จากงวดเดียวกันของปีก่อน จากปริมาณการขายที่เพิ่มขึ้น แต่ลดลง 30.5% จากอุปสงค์ที่ต่ำตามฤดูกาล และ ASP ที่ลดลง แต่คาดแนวโน้มไตรมาส 1/66 จะปรับดีขึ้น กำไรน่าจะเติบโตทั้งจากงวดเดียวกันของปีก่อน และจากไตรมาสก่อน รวมถึงความต้องการยางจะแข็งแกร่งขึ้น และราคา TSR20 ปรับตัวสูงขึ้น และ คาดเงินปันผลปี 66 สูงที่ 5% คงคำแนะนำ “ซื้อ” ด้วยราคาเป้าหมายปี 66 ที่ 6.20 บาท